Document ID: 32007R0210

ΚΑΝΟΝΙΣΜΌΣ (ΕΚ) αριθ. 210/2007 ΤΗΣ ΕΠΙΤΡΟΠΉΣ
της 27ης Φεβρουαρίου 2007
για παρέκκλιση από τον κανονισμό (ΕΚ) αριθ. 1282/2006 όσον αφορά τη διάρκεια ισχύος των πιστοποιητικών εξαγωγής με προκαθορισμό της επιστροφής στον τομέα του γάλακτος και των γαλακτοκομικών προϊόντων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 31 παράγραφος 14,
Εκτιμώντας τα ακόλουθα:
(1)
Το άρθρο 8 του κανονισμού (ΕΚ) αριθ. 1282/2006 της Επιτροπής, της 17ης Αυγούστου 2006, για καθορισμό των ειδικών λεπτομερειών εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα πιστοποιητικά εξαγωγής και τις επιστροφές κατά την εξαγωγή στον τομέα του γάλακτος και των γαλακτοκομικών προϊόντων (2), καθορίζει τη διάρκεια ισχύος των πιστοποιητικών εξαγωγής.
(2)
Η μείωση της τιμής παρεμβάσεως για το βούτυρο από 1ης Ιουλίου 2007 ενδέχεται να επηρεάσει τη διαφορά μεταξύ της εν λόγω τιμής και της τιμής της διεθνούς αγοράς.
(3)
Ως μέτρο προφύλαξης, προκειμένου να προστατευθεί ο κοινοτικός προϋπολογισμός από μη αναγκαίες δαπάνες και να αποφευχθεί η κερδοσκοπική εφαρμογή του καθεστώτος επιστροφής κατά την εξαγωγή στο γαλακτοκομικό τομέα, για τα προϊόντα που περιέχουν λιπαρές ουσίες που προέρχονται από το γάλα, η διάρκεια ισχύος των πιστοποιητικών εξαγωγής με προκαθορισμό της επιστροφής πρέπει να περιοριστεί έως τις 30 Ιουνίου 2007.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 8 του κανονισμού (ΕΚ) αριθ. 1282/2006, τα πιστοποιητικά εξαγωγής με προκαθορισμό της επιστροφής όσον αφορά τα προϊόντα που αναφέρονται στα στοιχεία β) έως δ) του εν λόγω άρθρου, για τα οποία οι αιτήσεις υποβάλλονται από 1ης Μαρτίου θα ισχύουν έως τις 30 Ιουνίου 2007.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 2007.

Labels: 3
17
15
6